สะกดรอยตามฆ่าโหด รัวยิงคู่รักโจ๋ 2 ศพ
พีอาร์สาวสวยสถานบันเทิง หน้าเขาชีจรรย์-คาดหึงหวง,อำมหิตรัว 7 นัดสังหารพีอาร์สาวสวยสถานบันเทิงดับสยองพร้อมแฟนหนุ่ม มือปืนพร้อมเพื่อนขับเก๋งสะกดรอยตามมาจอดรอฝั่งตรงข้ามพระพุทธรูปแกะสลักหน้าผาเขาชีจรรย์ สถานที่ท่องเที่ยวชื่อดัง อ.สัตหีบ จ.ชลบุรี เหยื่อไหว้พระเสร็จเตรียมก้าวขึ้นรถกลับ คนร้ายลดกระจกลงแล้วกระหน่ำยิงใส่ร่างอย่างแม่นยำสิ้นใจตายทั้งคู่ ตำรวจตั้งปมมรณะจากเรื่องชู้สาว คาดมีหนุ่มนักเที่ยวที่ติดพันฝ่ายหญิง เห็นรูปหวานชื่นโพสต์ขึ้นเฟซบุ๊กเลยหึงหวงตามสังหารทิ้ง,คนร้ายเหี้ยมกระหน่ำ,ยิงคู่รักวัยรุ่น,สยอง 2 ศพ กลางลานจอดรถหน้าผาเขาชีจรรย์ เปิดเผยเมื่อเวลา 16.20 น. วันที่ 29 ก.ค. ร.ต.อ.หญิง รสิตา เณรพงษ์ รอง สว. (สอบสวน) สภ.นาจอมเทียน อ.สัตหีบ จ.ชลบุรี รับแจ้งเหตุยิงกันตาย 2 ศพภายในลานจอดรถฝั่งตรงข้ามพระพุทธรูปแกะสลักหน้าผาเขาชีจรรย์ หมู่ 6 ต.นาจอมเทียน ไปตรวจสอบพร้อม พ.ต.อ.อาทร ชิ้นทอง ผกก.สภ.นาจอมเทียน ชุดสืบสวน จนท. พิสูจน์หลักฐาน จ.ชลบุรี และกู้ภัยมูลนิธิสว่างโรจนธรรมสถาน จุดเกิดเหตุอยู่ข้างรถยนต์โตโยต้า อินโนวา สีขาว ทะเบียน ฎง 6941 กรุงเทพมหานคร พบศพนายอนันตชัย จริตรัมย์ อายุ 20 ปี ถูกยิงข้อมือซ้าย ขมับซ้าย และเอวขวา รวม 3 นัด ใกล้กันมีศพ น.ส. ปวีณา นาเมืองรักษ์ อายุ 20 ปี ถูกยิงแผ่นหลัง ท้ายทอย ขมับซ้ายและใต้ราวนมซ้าย รวม 4 นัด บนพื้นพบปลอกกระสุนปืน 9 มม.ตกอยู่รวม 7 ปลอก,นายนพดล บุญเสมอ อายุ 33 ปี คนขับรถคันดังกล่าวให้การตำรวจว่า เป็นพนักงานขับรถบริษัทเช่ารถแห่งหนึ่งในเมืองพัทยา ก่อนเกิดเหตุขับรถไปรับกลุ่มผู้ตายที่โรงแรมแห่งหนึ่งย่านพัทยาใต้ มีผู้ตายทั้งสองและเพื่อนผู้ชายอีก 2 คน คือนายสายันต์ ศรีสุข อายุ 43 ปี และนายวราเทพ มาสูงเนิน อายุ 20 ปี จากนั้นพามาเที่ยวชมพระพุทธรูปแกะสลักหน้าผาเขาชีจรรย์ หลังไหว้พระผู้ตายทั้ง 2 คนกำลังเดินกลับมาขึ้นรถ ส่วนเพื่อนอีก 2 คนเดินไปซื้อของกินแถวนั้น ส่วนตนนั่งรออยู่ในรถ จู่ๆมีเสียงปืนดังขึ้นหลายนัด ตนตกใจรีบก้มหลบ หลังเสียงปืนสงบพบทั้งคู่เสียชีวิตแล้ว,นายวราเทพ มาสูงเนิน อายุ 20 ปี เพื่อนผู้ตายให้การว่า ก่อนหน้านี้ผู้ตายทั้งคู่โทรศัพท์มาชักชวนให้ไปเที่ยวพัทยาเพื่อร่วมงานวันเกิดฝ่ายหญิง นัดเจอกันที่ กทม. วันที่ 27 ก.ค. ก่อนจะเดินทางมาพักค้างคืนที่พัทยา และในวันนี้ได้มาเที่ยวในพื้นที่ อ.สัตหีบ กระทั่งทั้งคู่ถูกยิงตายดังกล่าว ผู้ตายทั้ง 2 คน เป็นชาว จ.กาฬสินธุ์ และคบหาเป็นแฟนตั้งแต่สมัยเรียนมัธยม ต่อมาฝ่ายหญิงไปทำงานสถานบันเทิงใน จ.ภูเก็ต ก่อนย้ายมาทำงานที่ จ.นครปฐม สาเหตุไม่ทราบว่ามาจากเรื่องใดเพราะทั้งคู่ไม่เคยเล่าให้ฟังว่ามีปัญหาขัดแย้งกับใครมาบ้าง,สอบถามพยานในที่เกิดเหตุอ้างว่า เห็นชายคนร้าย 2 คนขับรถเก๋ง สีขาว ไม่ทราบรุ่นและทะเบียน มาจอดรอใกล้จุดเกิดเหตุ สบโอกาสคนนั่งข้างคนขับลดกระจกลงแล้วกระหน่ำยิง ก่อนเร่งเครื่องหนีไปไม่ทราบทิศทาง เบื้องต้นตั้งประเด็นเรื่องชู้สาว เนื่องจากฝ่ายหญิงหน้าตาดี เป็นพนักงานต้อนรับลูกค้าตามสถานบันเทิง ฝ่ายชายเป็นพนักงานเสิร์ฟในสถานบันเทิงเช่นเดียวกันแต่คนละแห่ง ทั้งคู่นัดกันมาท่องเที่ยวพักผ่อนที่เมืองพัทยา ช่วงหยุดยาวเข้าพรรษา 4 วัน พร้อมจัดงานวันเกิดให้ฝ่ายหญิง และอาจโพสต์ภาพหวานชื่นขึ้นเฟซบุ๊ก ทำให้หนุ่มนักเที่ยวที่ติดพันฝ่ายหญิงอยู่หึงหวงเลยสะกดรอยตามมาดักยิงทั้งคู่เสียชีวิต มอบให้เจ้าหน้าที่มูลนิธิฯ นำร่างผู้เสียชีวิตส่งผ่าพิสูจน์สถาบันนิติเวช รพ.ตำรวจ พร้อมเร่งตรวจสอบกล้องวงจรปิดในเส้นทางหาเบาะแสรถเก๋งคันก่อเหตุเพื่อสาวไปถึงมือปืนอำมหิตรายนี้
อำมหิตรัว 7 นัดสังหารพีอาร์สาวสวยสถานบันเทิงดับสยองพร้อมแฟนหนุ่ม มือปืนพร้อมเพื่อนขับเก๋งสะกดรอยตามมาจอดรอ 
ยิงวัยรุ่นหนุ่มสาว,เขาชีจรรย์,หึงหวง,ยิงเพราะหึงหวง,ชลบุรี,ข่าวทั่วไป